གནས་ཚུལ་དེ་རླུང་ལྟར་དུ་གྲགས་ཏེ་ཁྱབ་པ་དེའི་ཐོག་ནས་མཐོ་སློབ་ཀྱི་དགེ་རྒན་དང་སློབ་མའི་ཁྱབ་ཁོངས་ལས་བརྒལ་བ་ཙམ་དུ་མ་ཟད།སྤྱི་ཚོགས་ཀྱི་དམངས་བྱིངས་ཀྱིས་དོ་ཁུར་བྱེད་ཡུལ་དུ་གྱུར་པ་རེད།དོན་དམ་པར་གླེང་གཞི་འདི་ལྟ་བུའི་རིགས་ནི་ད་ལོར་དྲྭ་ངོས་སུ་ཐོག་མར་བྱུང་བ་ཞིག་མིན།དཔེར་ན།ཟླ༧པར་སློབ་བུའི་ཚོགས་ཀྱིས་མོས་གུས་ཆེན་པོ་བྱེད་པའི་ཆིང་ཧྭ་སློབ་ཆེན་ཕྱི་ཡིག་སྡེ་ཁག་གི་འཆད་ཁྲིད་དགེ་རྒན་ཧྥང་ཡན་ཧྭ་ལ་ལོ་དགུའི་རིང་གོ་མིང་མ་རེག་པའི་དབང་གིས་ལས་གནས་ནས་སྤྱུགས།དེ་ལ་བརྟེན་ནས་མཐོ་སློབ་དགེ་རྒན་གྱི་དཔེ་ཁྲིད་དང་རིག་གཞུང་ཞིབ་འཇུག་གི་འབྲེལ་བ་ཞེས་པའི་སྐོར་ལ་བགྲོ་གླེང་ཤུགས་ཆེན་བྱས་པ་ལྟ་བུ་རེད།